கேள்வி: காலகேயர்கள் என்பது என்ன?
பதில்: காலகேயர்கள், இந்து தொன்மவியல் கூறும் தானவர்கள் ஒரு பிரிவினர் ஆவார். காசியபர் மற்றும் ''கலா'' தம்பதியருக்கு பிறந்த 60,000 மகன்கள் ஆவார். இவர்கள் அசுரர் (இந்து சமயம்) தலைவரான விருத்திராசூரன் மற்றும் பிறர் தலைமையில் தேவர்கள் எதிராகப் போரிட்டவர்கள்.
கேள்வி: காலகேயர்கள் - மகாபாரதம் பற்றி தகவல் சொல்.
பதில்: மகாபாரதம் பல இடங்களில் காலகேயர்களை குறித்துள்ளது. தீர்த்த யாத்திரை பர்வத்தில், பெருங்கடல் ஆழத்தில் மறைந்திருக்கும் காலகேயர்களை வெளிக்கொணர, தேவர்கள் அகஸ்திய முனிவரிடத்தில் கடலை உறிஞ்சிக் குடிக்குமாறு வேண்டினர். அகத்தியரும் அவ்வண்னமே செய்தபடியால், கடலிருந்து காலகேயர்கள் வெளிப்பட்டனர். போரில் பெரும்பாலான காலகேயர்களை தேவர்கள் வீழ்த்தினர்..போரிலிருந்து தப்பிய சில காலகேயர்கள் பாதாளம் தஞ்சம் அடைந்தனர். வன பருவம் காலகேயர்களை குறித்துள்ளது. தானவர்கள் ஒரு பிரிவினரான நிவாதகவசர்கள் சேர்ந்து காலகேயர்கள், தேவர்களுக்கு எதிரான போரில் கலந்து கொண்டு தேவ உலகம் தாக்கினர். இந்திரன் தனது மகனான அருச்சுனன், தேரோட்டியான மாதலி உடன், நிவாதகவச்சர்களை அழிக்கும் பணியை ஒப்படைத்தான். இந்தப் பணியை முடித்துவிட்டு, தேவலோகத்திற்குத் திரும்பியபோது, ​​அருச்சுனன் ஒரு அற்புதமான நகரத்தைக் கண்டான். மாதலி அருச்சுனனிடம்அந்த நகரம் ''ஹிரண்யபுரம்'' என்ற தங்க நகரம் என்று அழைக்கப்பட்டதாகவும், ஒரு வரத்தின் விளைவாக பிரம்மாவால் உருவாக்கப்பட்டதாகவும் கூறினார். காசியபர் மனைவிகளான ''பூலோமா'' மற்றும் ''கலா'' என்ற இரண்டு பெண்களால் இந்த வரம் வேண்டப்பட்டது. அவர்கள் தங்கள் மகன்களும், தானவர்களுமான நிவாதகவசர்கள் மற்றும் காலகேயர்களை தேவர்கள், நாகர்கள் மற்றும் அசுரர்கள் வெல்ல முடியாதவர்களாக இருக்க வேண்டும் என்று விரும்பினர். இருப்பினும், அவர்கள் மனிதர்களுக்கு எதிராக எந்த பாதுகாப்பையும் நாடவில்லை. தேரோட்டி மாதலி அவர்கள் இந்திரனுக்கும் எதிரிகள் என்பதால் அவர்களை அழிக்க அருச்சுனனை வற்புறுத்தினார். அருச்சுனன் பாசுபத அஸ்திரம் ஏவி ஹிரண்யபுரத்தையும், நிவாதகவசர்கள் மற்றும் காலகேயர்களை அழித்தான். [https://www.tamilvu.org/node/154572?linkid=40081 காலகேயர் வதைச்சருக்கம்.]